10/06/2010 | Administración LocalMunicipal
Outes
Orzamento

En sesión do Pleno deste Concello de 29 de abril de 2010 aprobouse o plan económico-financieiro 2010-2011, elaborado ao abeiro do establecido no artigo 19 do Real Decreto 1463/2007, de 2 de novembro, polo que se aproba o Regulamento de desenvolvemento da Lei 18/2001, de 12 de decembro, de Estabilidade Orzamentaria. De conformidade co disposto no artigo 26 do Real Decreto 1463/2007 o plan económico-financiero aprobado polo Pleno da corporación, será insertado a efectos exclusivamente informativos no boletín oficial da corporación se o tivera así como no boletín oficial da provincia, polo que se determina se proceda á súa publicación no BOP. Visto o informe de avaliación do cumprimento do obxectivo de estabilidade orzamentaria emitido con ocasión da aprobación do Orzamento do Concello para o ano 2010, no que se conclúe o incumprimento de dito obxectivo ao presentar unha necesidade de financiamento por importe de 83.952,46 €, elabórase o presente Plan económico-financeiro para o bienio 2010-2011 ao abeiro do establecido no art.19 do Real Decreto 1463/2007, de 2 de novembro polo que se aproba o Regulamento de desenvolvemento da Lei 18/2001, de 12 de decembro, de Estabilidade Orzamentaria. De conformidade co art.20 do Real Decreto 1463/2007, de 2 de novembro, o Plan económico-financeiro conterá, como mínimo, a seguinte información: a) Relación de entidades dependentes, recollida no artigo 2 deste Regulamento, con mención expresa á forma xurídica, participación total ou parcial, directa ou indirecta e delimitación sectorial de cada unha delas de acordo co Sistema Europeo de Contas Nacionais e Rexionais. b) O Informe de avaliación do incumprimento do obxectivo de estabilidade emitido polo órgano competente, recollido no artigo 16 deste Regulamento. c) Información de ingresos e gastos, a nivel de capítulo, do orzamento ou, no seu caso, da liquidación orzamentaria aprobada con desequilibrio, e as proxeccións orzamentarias de ingresos e gastos do exercicio ou exercicios posteriores até alcanzar o reequilibrio, cun máximo de tres anos. As proxeccións orzamentarias incluirán, no seu caso, as previsións de investimento e a súa proposta de financiamento. A información anterior consolidarase e conterá a desagregación individual que permita verificar a agregación das diferentes entidades dependentes integradas e os correspondentes axustes de consolidación. Si a elaboración e aprobación do plan polo Pleno realizouse sen haberse efectuado a liquidación consolidada das entidades dependentes, por darse a situación concreta referida no apartado 2 do artigo seguinte, omitirase a información correspondente á liquidación consolidada do ano do incumprimento. d) Explicación individual dos axustes practicados ás previsións orzamentarias de ingresos e gastos, en cada un dos anos de vixencia do plan, ao obxecto de adecuar a información orzamentaria aos criterios establecidos no Sistema Europeo de Contas Nacionais e Rexionais, cando resulte procedente. e) Memoria explicativa das variacións interanuais nas previsións de ingresos e gastos, con indicación das actividades e medidas concretas a adoptar en cada exercicio e os efectos económicos das mesmas no propio exercicio, e nos sucesivos até a finalización do plan. f) A entidade local poderá completar a información anterior con outra relevante que, na súa opinión, poida ter incidencia na consecución do reequilibrio. O Concello de Outes non ten entidade dependente algunha. De seguido transcríbese o informe de avaliación da Intervención municipal de data 23 de decembro de 2009, emitido con ocasión da aprobación inicial do Orzamento do Concello para 2010: • Real Decreto Lexislativo 2/2007. de 28 de decembro, polo que se aproba o Texto refundido da Lei de Estabilidade Orzamentaria (TRLEO). • Real Decreto 1463/2007, de 2 de novembro, polo que aproba o regulamento de desenrolo da Lei 18/2001, de 12 de decembro, de estabilidade orzamentaria, na súa aplicación ás entidades locais. • Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais. A estabilidade orzamentaria é un principio regulado no Real Decreto Lexislativo 2/2007, de 28 de decembro, polo que se aproba o Texto Refundido da Lei Xeral de Estabilidade Orzamentaria, consistente en establecer “os principios rectores aos que deberá adecuarse a política orzamentaria do sector público en orden á consecución da estabilidade e crecemento económicos, no marco da Unión Económica e Monetaria, así como a determinación dos procedementos necesarios para a aplicación efectiva do principio de estabilidade orzamentaria, de acordo cos principios do Pacto de Estabilidade e Crecemento, e en virtude da competencia do Estado respecto das bases e coordinación da planificación xeral da actividade económica “ (artigo 1 TRELO). O Concello de Outes forma parte das entidades locais suxeitas ó ámbito de aplicación do TRLEO segundo o art.1. d). En particular, o capítulo III do Título II de dito Texto refundido adícase específicamente á estabilidade orzamentaria das Entidades Locais, e distingue na súa regulación dous grandes grupos de Entidades Locais: as contempladas no art.111 TRLRFL, denominadas comunmente como “grandes cidades”, e as restantes entidades locais. Para cada un destes grupos, o TRLEO e o RD 1463/2007 de desenvolvemento contemplan regulacións diferentes, tanto na fixación individual do obxectivo de estabilidade, como na avaliación do cumprimento do obxectivo de estabilidade, a aprobación e seguimento dos plans económico-financeiros, autorizacións de endebedamento ou autorizacións excepcionais de déficit orzamentario para o financiamento de investimentos en programas de actuacións productivas. No caso do Concello de Outes, non se atopa comprendido dentro do ámbito de aplicación subxectivo do art.111 TRLRFL, relativo ás grandes cidades, polo que o seu réxime ós efectos do TRLEO e o RD 1463/2007 será o das “restantes entidades locais”. Para éstas, e polo tanto para o Concello de Outes, o art.19.3 TRLEO establece o obxectivo de estabilidade orzamentaria nos seguintes termos: “O resto das Entidades locais, no eido das súas competencias, axustarán os seus orzamentos ao principio de estabilidade orzamentaria entendido como a situación de equilibrio ou de superávit en termos de capacidade de financiamento de acordo coa definición contida no Sistema Europeo de Contas Nacionais e Rexionais”. Isto tradúcese, en termos xerais, e sen prexuízo dos axustes necesarios para adaptar a estructura orzamentaria o SEC, como a existencia dun equilibrio en termos de orzamentación, execución e liquidación, entre os ingresos de natureza non financeira e os gastos da mesma natureza. Se este tipo de ingresos supera o gasto non financeiro haberá capacidade de financiamento por parte do Concello, e a inversa porá se manifesto unha necesidade de financiamento. Dun modo simplificado, para que un orzamento se atope en situación de equilibrio os seus créditos de gastos de carácter non financeiro non poderán superar as previsións de ingresos non financeiros, isto é, a suma dos capítulos 1 a 7 de gastos debe ser igual ou inferior á suma dos capítulos 1 a 7 de ingresos. O cumprimento do obxectivo de estabilidade orzamentaria definido para o Concello no art.19.2 TRLEO debe verificarse tanto na aprobación do Orzamento anual, como nas modificacións orzamentarias como nas liquidacións do Orzamentos (art.15.1 RD 1463/2007). En particular, o art.16.2 do Rd 1463/2007 establece que “a Intervención local elevará ao Pleno un informe sobre o cumprimento do obxectivo de estabilidade da propia entidade local e dos seus organismos e entidades dependentes. O informe se emitirá con carácter independente e incorporarase ós previstos nos artigos 168.4, 177.2 e 191.3 do TRLRFL, referidos, respectivamente, á aprobación do orzamento xeral, as súas modificacións e a súa liquidación”. De acordo con este artigo, cando o resultado deste informe sexa o incumprimento do obxectivo de estabilidade orzamentaria, deberá remitirse á Xunta de Galicia (por ser competencia desta a tutela financeira do Concello) no prazo de 15 días dende a toma de coñecemento polo Pleno de dito informe. Debe terse en conta que mentres que a aprobación do Orzamento e dos créditos extraordinarios e suplementos de crédito son competencia plenaria, as restantes modificacións orzamentarias e a aprobación da Liquidación do orzamento son competencia do Alcalde do Concello. En consecuencia, e posto que o art.16.2 fala do coñecemento polo Pleno do informe sobre estabilidade orzamentaria tamén nestes supostos, dedúcese que no caso destas materias que non son competencia plenaria (como a Liquidación do orzamento), deberá remitirse dito informe ó Pleno para o seu coñecemento e no prazo de 15 días dende entón deberá remitirse á Xunta de Galicia. Cando do informe sobre o cumprimento do obxectivo de manifeste un incumprimento do mesmo, e unha vez dada conta do mesmo ó Pleno e a Xunta de Galicia, os arts.16 e seguintes do RD 1463/2007 establecen a obriga da elaboración e aprobación dun plan económico-financeiro para alcanzar a situación de reequilibrio nun prazo máximo de 3 anos (art.19 e 20. c). Dito plan económico-financeiro deberá ser aprobado polo Pleno do Concello, ou ben na mesma sesión en que se aprobe o Orzamento ou as modificacións orzamentarias da súa competencia (esixindo nestes casos o art.21.1 RD 1463/2007 que dita aprobación se realice mediante un “acordo específico e separado” ), ou ben no prazo de tres meses dende a aprobación do orzamento ou as súas modificacións. No caso de que o incumprimento do obxectivo de estabilidade se poña de manifesto na liquidación do orzamento, o plan económico-financeiro deberá aprobarse polo Pleno no prazo de tres meses dende a aprobación da liquidación do orzamento (art.21.2 ). Finalmente, unha vez aprobado dito plan, de acordo co art.26 RD 1463/2007, éste deberá ser publicado no boletín oficial da provincia (a efectos informativos) e unha copia do mesmo deberá atoparse a disposición do público dende a súa aprobación ata a finalización da vixencia do mesmo. O art.25 RD 1463/2007 establece dous rexímenes substancialmente diferentes para a realización de operacións de endebedamento segundo se trate de entidades locais previstas no art.111 TRLRFL (“grandes cidades”), ou das restantes entidades locais. Así, para as denominadas “grandes cidades” o apartado 5 dispón que as “grandes cidades” que teñan aprobado un plan económico (por ter incumprido anteriormente o obxectivo de estabilidade) deberán obter autorización previa para a concertación de tódalas operacións de crédito a longo prazo. No caso de que, aínda incumprindo o obxectivo de estabilidade, non teñan aprobado o preceptivo plan económico-financeiro, deberán solicitar autorización previa para a concertación de operacións de endebedamento tanto a longo como a curto prazo. Pola contra, para as restantes entidades, entre as que se atopa o Concello de Outes, os apartados 1 a 4 do art.25 do RD 1463/2007 establecen un réxime substancialmente diferente. Non están suxeitas a autorización previa tódalas operacións de endebedamento a longo prazo cando exista un plan económico-financeiro, senón unicamente será precisa dita autorización cando a operación de endebedamento se atope nos supostos previstos no art.53 TRLRFL, é dicir, cando exista un aforro neto negativo ou un volume de endebedamento superior ó 110%. Así, nestes casos, a solicitude de autorización de endebedamento deberá incorporar, entre outros, os informes sobre avaliación do cumprimento do obxectivo de estabilidade da liquidación do orzamento do exercicio anterior e do orzamento corrente. Si no exercicio anterior ou no corrente o informe de avaliación puxese de manifesto o incumprimento do obxectivo de estabilidade orzamentaria, deberá incorporarse á solicitude de autorización de endebedamento o Plan económico-financeiro aprobado polo Pleno. E si xa estivese en vixencia un plan económico-financeiro anterior, deberá incorporarse a dita solicitude un informe da Intervención local sobre o cumprimento do plan aprobado, que se elevará ó Pleno e se incorporará ó expediente xunto con plan económico-financeiro vixente. Pola contra, si de acordo co art.53 TRLRFL non é precisa a autorización previa de endebedamento (por ter a entidade local un aforro neto positivo e un volume de endebedamento inferior ó 110%), o art.25 RD 1463/2007 tampouco esixe autorización previa para a realización de dita operación de endebedamento aínda que o Concello se atope en situación de inestabilidade orzamentaria. Como quedou dito, segundo o art.19.3 TRLEO, o obxectivo de estabilidade orzamentaria aplicable ó Concello de Outes é o de “a situación de equilibrio ou de superávit en termos de capacidade de financiamento de acordo coa definición contida no Sistema Europeo de Contas Nacionais e Rexionais”. Nembargantes, debe terse en conta que o SEC emprega uns conceptos, metodoloxía e estructura diferentes ós do Plan Xeral de Contabilidade Pública polo que se rexe a información contable do Concello. En consecuencia, ante esta falta de homoxeneidade entre os dous sistemas, é preciso realizar una serie de axustes na contabilidade orzamentaria para adaptar esta información orzamentaria ós termos do sistema europeo de contabilidade nacional (SEC), xa que o obxectivo de estabilidade orzamentaria mídese de acordo coa metodoloxía da contabilidade nacional. En consecuencia, e seguindo o exposto no apartado anterior, para determinar a estabilidade orzamentaria do Concello de Outes deben compararse, en primeiro lugar, a suma dos capítulos 1 a 7 de ingresos coa suma dos capítulos 1 a 7 de gastos, segundo os datos recollidos no proxecto de Orzamento para o exercicio 2009, do seguinte xeito: De acordo cos datos anteriores, obsérvase unha necesidade de financiamento por importe de 83.952,46 €. Non obstante, e tendo en conta que a capacidade de financiamento debe calcularse segundo o SEC95, é preciso efectuar determinados axustes coa finalidade de adaptar a contabilidade orzamentaria ós criterios de cálculo do déficit/superávit do SEC. Non obstante a realización de ditos axustes é procedente no informe con ocasión da liquidación xa que coa información ofrecida pola Liquidacion orzamentaria póñense de manifesto as magnitudes e conceptos que dan lugar ós devanditos axustes (por exemplo, os procedentes polas diferencias de aplicación do criterio de devengo e o de caixa para os ingresos de carácter fiscal, ou os axustes pola aplicación do criterio de vencemento dos xuros na contabilidade orzamentaria e pola aplicación do criterio de devengo na contabilidade nacional, ou os axustes polos gastos realizados no exercicio e pendentes de aplicar ó orzamento recollidos na conta 413, entre outros). Nembargantes, e pola propia natureza destes axustes, no momento da aprobacion do Orzamento non se dispoñen dos datos necesarios para calculalos, xa que a información para a realización dos axustes mencionados non se coñecerá ata a liquidación orzamentaria correspondente. En consecuencia, a análise do cumprimento do obxectivo de estabilidade orzamentaria con ocasión da aprobación do orzamento só pode realizarse en función exclusivamente dos importes previstos nos estados de gastos e ingresos. Si se analiza a capacidade/necesidade de financiamento en función das previsións por operacións financeiras (caps.8 e 8 de ingresos e gastos), obténse o seguinte resultado: Esta necesidade de financiamento ven provocada pola previsión no Estado de ingresos do Orzamento, da realizacion dunha operación de crédito a longo prazo por importe de 285.746,74 €. Segundo se desprende do Anexo de investimentos que consta no expediente do orzamento, e no Informe económico-financeiro que tamén consta en dito expediente, dita operación de crédito ten por finalidade o financiamento parcial da obra “Rehabilitación da Casa do Concello”. O importe da anualidade orzamentada para 2010 de dito contrato de obra é de 535.746,74 €, finaciándose con unha subvención da Deputacion Provincial por importe de 200.000,00 € e con 50.000,00 € correspondentes á anualidade 2010 dunha subvención plurianual (dun importe total de 450.000,00 €) concedida pola Xunta de Galicia. Esta última subvención, de carácter plurianual, caracterízase porque na anualidade 2011 o importe comprometido é de 320.000,00 €, pero este financiamento non se axusta ó ritmo de execución do gasto, xa que para esa mesma anualidade 2011 (derradeira do contrato de obra) o gasto previsto é de 177.807,00 €. De acordo coa documentación obrante no expediente do Orzamento para 2010, a operación de endebedamento prevista califícase como un “préstamo ponte” xa que ten por finalidade anticipar parcialmente o financiamento obtido a través da subvención plurianual da Xunta de Galicia, de xeito que no exercicio 2011, ó existir un exceso de financiamento (320.000,00 €) sobre o gasto previsto (177.807,00 €), o superávit (142.193,00 €) destinarase á amortización parcial anticipada da operación de crédito que se prevé concertar en 2010, de xeito que o importe final da operación de crédito que se amortizará a longo prazo será de 143.553,74 € en lugar dos 285.746,74 € iniciais. Do anteriormente exposto conclúese a necesidade de financiamento prevista no proxecto de Orzamento para o exercicio 2010 por un importe de 83.952,46 €. De acordo co art.16.2 RD 1463/2007, deberá darse conta ó Pleno deste informe, e deberá remitirse no prazo de 15 días dende o coñecemento do Pleno ó órgano competente da Xunta de Galicia que exerza a tutela financeira. Asimesmo, ó poñerse de manifesto o incumprimento do obxectivo de estabilidade orzamentaria será precisa a elaboración do Plan económico-financeiro previsto no art.19, que deberá aprobarse polo Pleno do Concello nun prazo máximo de 3 meses dende a aprobación do Orzamento de acordo co art.21.1 do RD 1463/2007. O que se informa sen perxuízo doutro criterio superior en dereito e dos acordos que adopte a Corporacion. Outes, 23 de decembro de 2009 O Interventor Asdo.: Faustino Villamor Iglesias” Tal e como recolle o art.20 do RD 1463/2007, de 2 de novembro, o Plan conterá información de ingresos e gastos a nivel de capítulo, e as proxeccións presupostarias de ingresos e gastos do exercicio ou exercicios posteriores ata acadar o reequilibrio, nun máximo de 3 anos. Dita información deberá presentarse consolidada, xunto co desglsoe individual que permita a agregación das diferentes entidades dependentes. Toda vez que, como xa se manifestou no apartado 1, este Concello non ten entidades dependentes, non é precisa dita consolidación. O resumo por capítulos do Orzamento do Concello para 2010 é o seguinte: Os ingresos que se recollen no capítulo 9, por un importe de 285.746,74 € débense á realizacion dunha operación de crédito a longo prazo por importe de 285.746,74 €. Segundo se desprende do Anexo de investimentos que consta no expediente do Orzamento para 2010, e no Informe económico-financeiro que tamén figura no Orzamento, dita operación de crédito ten por finalidade o financiamento parcial da obra “Rehabilitación da Casa do Concello”. O importe da anualidade orzamentada para 2010 de dito contrato de obra é de 535.746,74 €, finaciándose con unha subvención da Deputacion Provincial por importe de 200.000,00 € e con 50.000,00 € correspondentes á anualidade 2010 dunha subvención plurianual 2008-2011 (dun importe total de 450.000,00 €) concedida no ano 2008 pola Xunta de Galicia. A distribución por anualidades de dita subvención é a seguinte: 2008: 50.000,00 € 2009: 30.000,00 € 2010: 50.000,00 € 2011: 320.000,00 € TOTAL: 450.000,00 € Pola súa banda, o cadro de financiamento para as anualidades 2010-2011 (ata o remate da obra) da obra “Rehabilitación da Casa do Concello” á que está afectada a subvención, é o seguinte: Como pode observarse, a subvención concedida pola Xunta de Galicia caracterízase porque na anualidade 2011 o importe comprometido é de 320.000,00 €, pero nembargantes este financiamento non se axusta ó ritmo de execución do gasto, xa que para esa mesma anualidade 2011 (derradeira do contrato de obra) o gasto previsto é de 177.807,00 €. Isto provoca unha falta de financiamento no ano 2010 de 285.746,74 € e un exceso de financiamento no exercicio 2011 de 142.193,00 €. Para solventar dita situación, prevese a realización dunha operación de endebedamento no ano 2010 que se califica como un “préstamo ponte” xa que ten por finalidade cubrir orzamentariamente o desfase temporal entre o ritmo de execución do gasto e o ritmo de execución dos ingreso da subvención da Xunta de Galicia nas as anualidades 2010-2011. Deste xeito, no exercicio 2011 destinarase o exceso de financiamento á amortización parcial da operación de endebedamento realizada no exercicio anterior, amortizándose 142.193,00 €, polo que o capital vivo definitivo de dito préstamo pasaría de 285.746,74 € en 2010 a 143.553,74 €. O cadro de financiamento para as anualidades 2010-2011 da obra “Rehabilitación da Casa do Concello” tendo en conta o exposto anteriormente quedaría como segue: O resumo de financiamento por axentes, referido ás anualidades 2010-2011 sería o seguinte: A información anterior manifestas que a situación de incumprimento do obxectivo de estabilidade orzamentaria ven motivada por unha situación puntual como é a falta de adeucación temporal entre os ingresos comprometidos e o ritmo do gasto da obra de “Rehabilitación da Casa do Concello”. Si a distribución das anualidades da subvención da Xunta de Galicia fose lixeiramente diferente, non sería preciso incurrir en situación de inestablidade orzamentaria, ó poderse concertar en 2010 unha operación de préstamo de menor importe, coma por exemplo: Neste suposto, o importe do préstamo a solicitar en 2010 sería 90.000,00 € inferior ó incrementarse nesa mesma cantidade a anualidade 2010 da subvención da Xunta de Galicia e reducirse nunha contía equivalente na anualidade 2011. Modificando somentes estes datos, pasaríase a unha situación de cumplimento do obxectivo de estabilidade orzamentaria ó obterse unha capacidade de financiamento de +6.047,54 €, de acordo co seguinte detalle: Realizando a análise doutro xeito, si en lugar de realizarse en dúas anualidades se considerasen os datos do bienio 2010-2011 no seu conxunto, cos mesmos importes pero agreagados nunha única anualidade, o cadro de financiamento sería o seguinte: Neste caso, obsérvase como os ingresos previstos no capítulo 9 derivados da operación de endebedamento pasan a ser de 143.553,74 € en lugar dos 285.746,74 € anteriores, e a situación orzamentaria e o cumplimento do obxectivo de estabilidade orzamentaria sería o seguinte: A diferencia entre a necesidade de financiamento na situación de partida (-83.952,46 €) e a capacidade de financiamento neste escenario (+58.240,54) é de 142.193,00 €, que é precisamente o importe da amortización anticipada parcial prevista para 2011 no cadro de financiamento da obra (cadro 2). Dos dous escenarios analizados anteriormente pode deducirse como a situación de incumprimento do obxectivo de estabilidade orzamentaria no ano 2010 ven orixinado por un desaxuste temporal entre os ingresos comprometidos da subvención da Xunta de Galicia e o volume de gasto a executar da obra financiada pola dita subvención, que obriga a realizar en 2010 unha operación de endebedamento que se amortizará prácticamente nun 50% no vindeiro exercicio 2011. Si se toma como referencia o importe polo que se realizará finalmente o préstamo (143.553,74 €), que será o endebedamento real que terá que asumir o Concello, en lugar do importe inicial (285.746,74 €), vése que non se produciría un incumprimento do obxectivo de estabilidade orzamentaria, xa que exisitiría unha capacidade de financiamento de 58.240,54 €. Dos datos anteriores obsérvase que o incumprimento do obxectivo de estabilidade orzamentaria non é debido a unha situación estructural da situación económica do Concello, como pode observarse das principais magnitudes orzamentarias. Así, o Remanente líquido de Tesourería para gastos xerais dervidado da lliquidación do ano 2008 é positivo por importe de 287.894,28, o Resultado presupostario axustado de dito ano é de 143.277,48, na liquidación de dito exercicio cumpriuse o obxectivo de estabilidade ó obterse unha capacidade de financiamento de 213.319,74, e o aforro neto neto a principios de 2010 era de +367.215,26 € e o volume de endebedamento do 46,32 %. Polo tanto, as medidas que se prevén para recuperar a situación de equilibrio non é preciso que se refiran a modificacións substanciais dos ingresos e gastos do Concello, senón mais ben simplemente a reequilibrar o ritmo temporal entre o gasto e o financiamento comprometido da obra de “Rehabilitación da Casa do Concello” que foi o que oirixinou o desequilibrio entre ingresos e gastos non financeiros no orzamento de 2010. A evolución previsible para o ano 2011, a nivel de capítulos sería a seguinte: No cadro anterior, nos capítulos 6 de gastos (investimento reais) e 7 de ingresos (transferencias de capital) somentes se recollen os derivados da obra de “Rehabilitación da Casa do Concello”, xa que os restantes investimentos financiados con aportacións doutras Administracións non teñen repercusión a efectos de estabilidade orzamentaria xa que incrementarían na mesma contía os capítulos 7 de ingresos e 6 de gastos, polo que a efectos de previsións de estabilidade orzamentaria é indiferente que se prevean nestes dous capítulos 1.000,00 € ou 10.000.000,00 € xa que o efecto é nulo. A evolución con respecto ó orzamento de 2010 no orzamento de ingresos é a seguinte: Lémbrase que no capítulo 7 somentes se contemplan os ingresos relacionados coa obra de Rehabilitación da Casa do Concello, xa que os restantes compromisos de ingreso non teñen efectos na estabilidade orzamentaria como se indicou no párrafo anterior. Como se pode observar, non se esperan variacións significativas con respecto ó 2010. Os capítulos 1 e 3 experimentarán pequenos incrementos do 1% como consecuencia da actualización dos valores catastrais do IBI e do incremento do parque de vehículos no IVTM que se ven producindo de xeito sistemático nos últimos anos. Asimesmo, no capítulo 3 é de esperar un lixeiro incremento na recadación como consecuencia do proceso de depuración e actualización dos padróns que se está a realizar dende 2010. No capítulo 2, o ICIO prevese que se manteña nos mesmos termos que neste 2010. A principal variación produciríase no capítulo 4 (Transferencias correntes), motivado pola previsible disminución da PTE (Particiapción en tributos do Estado), que en 2010 diminuiu un 10% e que se agarda que en 2011 descenda nunha porcentaxe similar, o que suporía uns 122.500 € menos que en 2010. No capítulo 7 recóllense únicamente as subvencións comprometidas para a rehabilitacion da Casa do Concello, que en 2011 ascenderian a 320.000 € xa mencionados anteriormente, e que destinarán a financiar a anualidade 2011 da obra (177.807,00 €) e a amortización parcial do préstamo de 2010 (142.193,00 €). Finalmente, no capítulo 9 non se contempla a realización de ningunha operación de endebedamento a longo prazo. A evolución 2010-2011 dos gastos previstos é a seguinte: No capítulo 1, e a expensas do que estableza a Lei de Orzamentos xerais do Estado para 2011 sobre incrementos de gastos de persoal, contémplase unha hipotética suba do 1% a fin de situarse no escenario mais desfavorable, de xeito que no caso de que finalmente se estableza por lei unha suba inferior ou unha conxelación dos gastos de persoal para 2011, esto non afectaría negativamente ás previsións do plan. No capítulo 2 prevese tamén unha lixeira suba do 1% motivada fundamentalmente polo incremento do IVE, mentres que se mantendría o nivel de gasto corrente nun nivel semellante ó do 2010. No capítulo 3 recóllese un incremento do 3,9% destinado a facer fronte a posible incrementos do euribor, tipo ó que están referenciados tódolos préstamos do concello. No capítulo 4 espérase unha lixeira baixada de algo menos do 3% nas transferencias correntes, tendo en conta que neste capítulo o nivel de execución ven sendo inferior a dita cantidade nos últimos anos. A disminución que se recolle no capítulo 6 corresponde, como xa se indicou anteriormente, á derradeira anualidade da rehabilitación da Casa do Concello, que é de 177.807,00 €. E finalmente, no capítulo 9 espérase un considerable incremento, que será polo importe da amortización parcial do préstamo para dita obra, realizado en 2010. O cálculo da capacidade/necesidade de financiamento previsto para 2011 sería o seguinte: Como se pode observar dos datos anteriores, mantendo o nivel de ingresos e gastos sen variacións significativas entre 2010 e 2011, e sin necesidade de adoptar medidas estructurais substanciais, podería acadarse no vindeiro exercicio 2011 o reequilibrio do obxectivo de estabilidade orzamentaria. Esta situación explícase polas razóns expostas anteriormente no punto 3.1, é dicir a influencia que ten no orzamento o desaxuste entre os ingresos e os gastos en 2010 e 2011 da obra de “Rehabilitación da Casa do Concello”. Polo que se refire ós restantes investimentos a realizar en 2011, que non están contemplados nos cadros anteriores, deben terse en conta dúas consideracións: en primeiro lugar, todos aqueles investimentos que están financiados con ingresos procedentes doutras administracións, ó reflexarse nos capítulos 7 de ingresos e 6 de gastos na mesma contía non producen efectos no cumprimento do obxectivo de estabilidade orzamentaria, razón pola cal non se incluiron nas previsións anteriores. E en segundo lugar, outros investimentos que carecen total ou parcialmente de financiación allea, e polo tanto serán executados total ou parcialmente con recursos propios do Concello, poderían ser financiados, de ser preciso, con unha operación de endebedamento que, segundo as previsións anteriores, podería acadar ata os 343.987,28 €, xa que ese é o límite da capacidade de financiamento prevista para 2011. Finalmente, debe terse en conta que aínda no caso de que as previsions de ingresos non se acadaran (referidos ós ingresos correntes, xa que os ingresos de capital non están contemplados nas previsións anteriores agás a devandita subvencion xa comprometida da Xunta de Galicia de 320.000 € no capítulo 7) e ó non poder acudirse legalmente a un novo endebedamento destinado a financiar gasto corrente por unha dismunución dos ingresos, daría lugar a un obrigatorio reaxuste á baixa nas previsións de gasto corrente. Nemabrgantes, dito reaxuste afectaría exclusivamente ós capítulos 1 a 5 e gastos, polo que non terían influencia no cumprimento deste plan o do obxectivo de estabilidade. Da análise exposta anteriormente pode concluirse que o incumprimento do obxectivo de estabilidade orzamentaria nos Orzamentos para o ano 2010, non está orixinado por unha situación de déficit non financeiro estructural do Concello, senón por un desaxuste temporal entre os ingresos comprometidos por subvencións e os gastos que as financian, o que obriga a realizar un “prestamo ponte” durante o exercicio 2010, para adiantar o financiamento que se percibirá en 2011 e que en dito exercicio dará un exceso de financiamento ó superar o gasto previsto para 2011. Polo tanto a recuperación do equilibrio non precisa de adopción de medidas especiais de carácter estructural xeralizadas a nivel de ingresos e gastos, como se expuxo nas proxeccións para 2011 recollidas no punto anterior, senón únicamente destinar parte do exceso de financiamento obtido en 2011 pola subvención para a “Rehabilitacion da Casa do Concello” á amortización parcial do “préstamo ponte”. Esta situación débese a que, excluindo outros ingresos e gastos de capital, os ingresos non financeiros (capítulos 1 a 7) previstos para 2011 son suficientes para cubrir o gasto corrente (capítulos 1 a 5) mais as amortizacións de pasivos financeiros (capítulo 9) xunto coa derradeira anualidade da rehabilitación da Casa do Concello. Isto xenera un superavit por operacións non financeiras que, de ser preciso, permitiría acudir ó endebedamento en 2011 de ata 343.000 € segundo as previsións, para o financiamento de investimentos que non contasen total ou parcialmente con financiación allea, e aínda así acadar o obxectivo de equilibrio orzamentario no exercicio 2011. Así pois, coas medidas expostas neste plan económico-financeiro considérase que pode fixarse como obxectivo o de equilibrio en termos de estabilidade orzamentaria no exercicio 2011. Outes, 24 de maio de 2010. O Alcalde Asdo.: Carlos E. López Crespo